jkorsvik/nowiki_second_scrape_merged huggingface dataset:
Fjærbarmåler

Fjærbarmåler (Heterothera firmata) er en sommerfugl i gruppen av de egentlige målere  (Geometridae). Denne gulbrune måleren finnes nord til Nordland i Norge.


== Utseende ==
En middelsstor (vingespenn 26 – 31 mm), slank, gulbrun måler, forvingene med brune tverrbånd. Hannen har smalt fjærformede antenner. Forvingen er gulbrun, ved roten og på vingens brede tverrbånd mørkere brun. Tverrbåndet er forholdsvis smalt, omtrent dobbelt så bredt ved vingens forkant som ved bakkanten. Litt foran midten har det en kraftig knekk og en innsnevring, foran dette er det kraftig utvidet. Langs vingens ytterkant er den et smalt, ofte utydelig, hvitt tverrbånd. Bakvingen er silkeaktig hvit, mørkere ved bakhjørnet. Larven er naken, lang og tynn, grønn med smale, lyse lengdestriper. 


== Levevis ==
Fjærbarmålerens larver lever på furu (Pinus sylvestris). De voksne målerne har en utstrakt flygetid fra juli til november.


== Utbredelse ==
Arten lever i Europa. I Norge er den funnet nord til den sørlige delen av Nordland.


== Litteratur ==
Aarvik, Leif, Berggren, Kai, Hansen, Lars Ove. 2000. Norges Sommerfugler. Catalogus Lepidopterorum  Norwegiae. Norsk entomologisk forening. 192 sider. ISBN 82-995095-1-3
Aarvik, Leif, Hansen, Lars Ove, Vladimir Kononenko. 2009. Norges Sommerfugler. Håndbok over Norges dagsommerfugler og nattsvermere. Norsk entomologisk forening, Naturhistorisk museum, Universitetet i Oslo. 432 sider. ISBN 978-82-996923-2-8


== Eksterne lenker ==
(en) fjærbarmåler i Encyclopedia of Life 
(en) fjærbarmåler i Global Biodiversity Information Facility 
(no) fjærbarmåler hos Artsdatabanken 
(en) fjærbarmåler hos NCBI 
(en) Kategori:Thera firmata – bilder, video eller lyd på Wikimedia Commons 
Thera firmata – detaljert informasjon på Wikispecies 
Nettsiden Svenska Fjärilar, med bildegalleri
UK moths, Thera firmata
www.nhm.uio.no/fakta/zoologi/insekter/norlep/  Norges sommerfugler – Et norskspråklig nettsted om norske sommerfugler.
Bilde av larven, fra Kimmo's Lep site
Granbarmåler

Granbarmåler (Thera variata) er en sommerfugl i gruppen av de egentlige målere  (Geometridae). Denne arten finnes på Østlandet, Sørlandet og i Trøndelag i Norge, men er sjelden på Vestlandet.


== Utseende ==
En middelsstor (vingespenn 23 – 30 mm), slank, grå måler. Forvingen er lysgrå, ved roten med et gråbrunt felt med hakkete ytterside. Midti vingen har den et gråbrunt tverrbånd. Dette er nokså smalt ved bakkanten og nesten delt i to like foran denne, kraftig utvidet rundt midten og omtrent to og en halv gang så bredt med forkanten som ved bakkanten. Innerkanten har en rettvinklet innskjæring i midten, ytterkanten er bølgete og rundet utbuktet. Utenfor det brede tverrbåndet er det et smalt, bølgete, brunt tverrbånd. I vingespissen er det en liten, mørkt gråbrun flekk. Bakvingen er gråhvit med mørkere bakhjørne. Hannens bakkroppsspiss har lange hårpensler. Larven er naken, blålig grønn med hvite lengdestriper.


== Levevis ==
Denne arten har larver som lever på gran (Picea spp.), av og til også på andre bartrær. De voksne målerne flyr i august – september.


== Utbredelse ==
Arten finnes i det meste av Europa og Sibir, østover til Japan. I Norge forekommer den nord til det sørlige Nordland, men er sjelden på Vestlandet.


== Litteratur ==
Aarvik, Leif, Berggren, Kai, Hansen, Lars Ove. 2000. Norges Sommerfugler. Catalogus Lepidopterorum  Norwegiae. Norsk entomologisk forening. 192 sider. ISBN 82-995095-1-3
Aarvik, Leif, Hansen, Lars Ove, Vladimir Kononenko. 2009. Norges Sommerfugler. Håndbok over Norges dagsommerfugler og nattsvermere. Norsk entomologisk forening, Naturhistorisk museum, Universitetet i Oslo. 432 sider. ISBN 978-82-996923-2-8


== Eksterne lenker ==
(en) granbarmåler i Encyclopedia of Life 
(en) granbarmåler i Global Biodiversity Information Facility 
(no) granbarmåler hos Artsdatabanken 
(sv) granbarmåler hos Dyntaxa 
(en) granbarmåler hos Fauna Europaea 
(en) granbarmåler hos NCBI 
(en) Kategori:Thera variata – bilder, video eller lyd på Wikimedia Commons 
Nettsiden Svenska Fjärilar, med bildegalleri
www.nhm.uio.no/fakta/zoologi/insekter/norlep/ Norges sommerfugler – Et norskspråklig nettsted om norske sommerfugler.
Bilde av larven, fra Kimmo's Lep site
Orebuskmåler

Orebuskmåler (Hydriomena impluviata) er en sommerfugl i gruppen av de egentlige målere  (Geometridae). Denne måleren finnes over hele Norge. Den ligner på seljebuskmåler (Hydriomena furcata) og er liksom denne svært variabel av utseende, men de to artene skilles lett på flygetiden: orebuskmåleren flyr i mai – juni, seljebuskmåleren fra slutten av juli til september.


== Utseende ==
En middelsstor (vingespenn 27 – 34 mm), slank, mer eller mindre grå måler. Forvingens grunnfarge kan være litt grønnlig, men sjelden påfallende grønn, slik seljebuskmåleren oftest er. Forvingenes mønster er sterkt varierende. De kan være ensfarget mørkgrå, eller lysgrå, gjerne med to mørkere tverrbånd. Midt i vingen er det gjerne et bredt, lysere tverrbånd.
Langs vingens forkant er det fire firkantede, mørke tverrflekker, men disse er ofte vanskelige å se. Bakvingen er gråhvit. Larven er forholdsvis kraftig og mørk rødlilla på farge. Den har en del korte børster.


== Levevis ==
Larven lever på or, spesielt svartor (Alnus glutinosa). De voksne målerne flyr i mai – juni og kan dermed skilles fra den ellers meget like seljebuskmåleren på flygetiden.


== Utbredelse ==
Arten finnes over det meste av den palearktiske sone. I Norge er den funnet over hele landet bortsett fra deler av Troms og Finnmark.


== Litteratur ==
Aarvik, Leif, Berggren, Kai, Hansen, Lars Ove. 2000. Norges Sommerfugler. Catalogus Lepidopterorum  Norwegiae. Norsk entomologisk forening. 192 sider. ISBN 82-995095-1-3
Aarvik, Leif, Hansen, Lars Ove, Vladimir Kononenko. 2009. Norges Sommerfugler. Håndbok over Norges dagsommerfugler og nattsvermere. Norsk entomologisk forening, Naturhistorisk museum, Universitetet i Oslo. 432 sider. ISBN 978-82-996923-2-8


== Eksterne lenker ==
(en) orebuskmåler i Encyclopedia of Life 
(en) orebuskmåler i Global Biodiversity Information Facility 
(no) orebuskmåler hos Artsdatabanken 
(sv) orebuskmåler hos Dyntaxa 
(en) orebuskmåler hos Fauna Europaea 
(en) orebuskmåler hos NCBI 
(en) Kategori:Hydriomena impluviata – bilder, video eller lyd på Wikimedia Commons 
(en) Hydriomena impluviata – galleri av bilder, video eller lyd på Wikimedia Commons 
Hydriomena impluviata – detaljert informasjon på Wikispecies 
Nettsiden Svenska Fjärilar, med bildegalleri
UK moths, Hydriomena impluviata
www.nhm.uio.no/fakta/zoologi/insekter/norlep/ Norges sommerfugler – Et norskspråklig nettsted om norske sommerfugler.
Bilde av larven, fra Kimmo's Lep site
Stripemåler

Stripemåler (Horisme tersata) er en sommerfugl i gruppen av de egentlige målere  (Geometridae). Denne måleren finnes langs sørkysten vestover til Vest-Agder i Norge.


== Utseende ==
En middelsstor (vingespenn 27 – 36 mm), slank, lysbrun måler. Brystet har svarte tverrstriper ved for- og bakkanten. Forvingen er tilspisset hos hunnen, mer avrundet hos hannen, grå til lysbrun med tallrike, mer eller mindre tydelige, mørkere tverrstriper. Bakvingen har samme farge som forvingen.
Larven er lysbrun med hvite lengdestriper, med ganske korte (pigg-aktige), mørke børster.


== Levevis ==
Arten finnes i hager og parker, skogkanter og åpen skog. Larvene lever på klematis-arter (Clematis spp.), hvitveis (Anemone nemorosa), soleier (Ranunculus spp.) og trollbær (Actaea spicata). De voksne målerne flyr om natten i juni – juli og kommer gjerne til lys.


== Utbredelse ==
Arten finnes i hele Europa og videre østover gjennom Nord-Asia. I Norge er den funnet langs kysten vestover til Vest-Agder.


== Litteratur ==
Aarvik, Leif, Berggren, Kai, Hansen, Lars Ove. 2000. Norges Sommerfugler. Catalogus Lepidopterorum  Norwegiae. Norsk entomologisk forening. 192 sider. ISBN 82-995095-1-3
Aarvik, Leif, Hansen, Lars Ove, Vladimir Kononenko. 2009. Norges Sommerfugler. Håndbok over Norges dagsommerfugler og nattsvermere. Norsk entomologisk forening, Naturhistorisk museum, Universitetet i Oslo. 432 sider. ISBN 978-82-996923-2-8


== Eksterne lenker ==
(en) stripemåler i Encyclopedia of Life 
(en) stripemåler i Global Biodiversity Information Facility 
(no) stripemåler hos Artsdatabanken 
(sv) stripemåler hos Dyntaxa 
(en) stripemåler hos Fauna Europaea 
(en) stripemåler hos NCBI 
(en) Kategori:Horisme tersata – bilder, video eller lyd på Wikimedia Commons 
(en) Horisme tersata – galleri av bilder, video eller lyd på Wikimedia Commons 
Nettsiden Svenska Fjärilar, med bildegalleri
UK moths, Horisme tersata
www.nhm.uio.no/fakta/zoologi/insekter/norlep/ Norges sommerfugler – Et norskspråklig nettsted om norske sommerfugler.
Bilde av larven, fra Kimmo's Lep site
Hansine

Hansine er et norsk og dansk kvinnenavn dannet som en feminin form av mannsnavnet Hans, en kortform av Johannes, den latinske formen av greske Ioánnes, igjen avledet av det hebraiske navnet Johanan, ved å legge til endelsen -ine. Betydningen er «Gud er nådig».


== Utbredelse ==
Tabellen nedenfor gir en detaljert oversikt over populariteten til kvinnenavnet Hansine og varianter av dette i noen av de landene hvor statistikk er tilgjengelig.
Hansine var et populært navn på norske jentebarn på midten av 1800-tallet.


== Kjente personer med navnet ==
Personene i listen er ordnet kronologisk etter fødselsår.

Hansine Eckersberg (1826–1860), dansk maler
Dorothy Hansine Andersen (1901–1963), amerikansk forsker, var den første til å beskrive cystisk fibrose


== Annen bruk av navnet ==
Hansine Reservoir i Wyoming, USA


== Referanser ==


== Eksterne lenker ==

(en) Behind the Name: Hansine
(en) Think Baby Names: Hansine
Andenebb

Andenebb (Lingula) er en slekt av armfotinger som tilhører som tilhører klassen Inarticulata. De har eksistert siden ordovicium og er kanskje den eldste dyreslekta som fremdeles lever. Andenebbene lever hovedsakelig i havområdene mellom India og Japan.


== Eksterne lenker ==
(en) Andenebb – oversikt og omtale av artene i WORMS-databasen 
(en) Andenebb i Global Biodiversity Information Facility 
(no) Andenebb hos Artsdatabanken 
(en) Andenebb hos Fossilworks 
(en) Andenebb hos ITIS 
(en) Andenebb hos NCBI 
(en) Kategori:Lingula – bilder, video eller lyd på Wikimedia Commons 
Lingula – detaljert informasjon på Wikispecies 
Andenebb i Store norske leksikon
Introdution to the Lingulata hos Berkeley University (en)
Ingebrikt Sandal

Ingebrikt Jakobsen Sandal (født på 5. september 1881 på Byrkjelo, død 20. november 1963 på Byrkjelo) var en norsk bonde og lærer fra Gloppen kommune. Han var ordfører i Breim kommune i perioden 1942–1945.
Per Sandal, i «Soga om Gloppen og Breim» skriver at han arbeidet som lærer på østlandet. Han flyttet deretter tilbake til Gloppen og tok over gården på Sandal i Votedalen sør for Byrkjelo.


== Kilder ==
Per Sandal, «Soga om Gloppen og Breim», Band IV, 1992, ISBN 8299272009
NRKs fylkesleksikon: Ordførarar i Gloppen kommune
digitalarkivet.no
Kobuk Valley nasjonalpark

Kobuk Valley nasjonalpark er en nasjonalpark i delstaten Alaska, USA. Parken ble etablert 2. desember 1980, og er på 6757 km². De viktigste naturattraksjonene i nasjonalparken er Kobuk River og økosystemet rundt denne elva i den nordvestre delen av Alaska, ca. 40 km nord for polarsirkelen. 
Nasjonalparken ble etablert i 1980 som et av i alt femten verneområder som ble opprettet samtidig gjennom Alaska National Interest Lands Conservation Act. Fredningsvedtaket presiserte følgende verneintensjoner: 

«for the following purposes, among others: To maintain the environmental integrity of the natural features of the Kobuk River Valley, including the Kobuk, Salmon, and other rivers, the boreal forest, and the Great Kobuk Sand Dunes, in an undeveloped state; to protect and interpret, in cooperation with Native Alaskans, archeological sites associated with Native cultures; to protect migration routes for the Arctic caribou herd; to protect habitat for, and populations of, fish and wildlife including but not limited to caribou, moose, black and grizzly bears, wolves, and waterfowl; and to protect the viability of subsistence resources»Dyrelivet i parken består foruten elg, bjørn og ulv først og fremst av flokken på ca. 400 000 caribou som har trekkruter gjennom parken. Dyrene er næringsgrunnlaget for inupiateskimoene. 
Nasjonalparken er også kjent for den ca. 40 km² Great Kobuk Sand Dunes. Det finnes ingen merkede stier i parken eller noen veier som fører til parken.


== Eksterne lenker ==
(en) Offisielt nettsted 
(en) Kobuk Valley National Park – kategori av bilder, video eller lyd på Commons
David Draiman

David Michael Draiman (født 13. mars 1973 i Brooklyn, New York) er vokalist for heavy metal bandet Disturbed og for bandet Device.


== Referanser ==


== Eksterne lenker ==
Offisielt nettsted 
(en) David Draiman – kategori av bilder, video eller lyd på Commons 
(en) David Draiman – galleri av bilder, video eller lyd på Commons 
(en) David Draiman på Internet Movie Database 
(en) David Draiman hos The Movie Database 
(en) David Draiman på Discogs 
(en) David Draiman på MusicBrainz 
(en) David Draiman på Encyclopaedia Metallum 
(en) David Draiman på Spotify 
(en) David Draiman på Genius — sangtekster 
(en) David Draiman på AllMusic
Nikolai I. K. Djupesland

Nikolai Ilias Kyttari Djupesland (født 25. mai 1990 i Oslo) er en norsk skuespiller og fotballspiller som spiller for Lyn. Som skuespiller er han best kjent fra barne- og ungdomsserien Johnny og Johanna som gikk på NRK1 fra 2004-06. Han spilte fotball for Strømmen i Adeccoligaen i 2010-11. 4. april 2012 signerte han for Skeid i 2. divisjon. Fra 2014 spiller han for Lyn i 2. divisjon. I 2013 begynte Djupesland på jusstudier i Oslo.


== Referanser ==


== Eksterne lenker ==
(en) Nikolai I. K. Djupesland på Internet Movie Database
Changbai

Changbai for koreanerne (长白朝鲜族自治县; pinyin: Chángbái cháoxiǎnzú Zìzhìxiàn) er et autonomt fylke i byprefekturet Baishan i provinsen Jilin i Folkerepublikken Kina. Det har en stor etnisk koreansk befolkning.
I 1999 var hele befolkningen på 87 359 innbyggere.


== Referanser ==
Zvonimir Serdarušić

Zvonimir Serdarušić (født 2. september 1950 i Mostar i nåværende Bosnia-Hercegovina, daværende Jugoslavia) er en kroatisk håndballtrener og tidligere -spiller. Han hadde jugoslavisk og kroatisk statsborgerskap innen han i 1998 ble tysk statsborger. Han er fra 2009 trener for Slovenias herrelandslag.
Serdarušić var strekspiller. Han spilte 72 håndballandskamper for Jugoslavia og vant VM-bronse i 1974. I 1976 var Serdarušić medlem av det jugoslaviske håndballandslaget som kom på en femteplass i OL-turneringen. Han spilte samtlige seks kamper og scoret sytten mål. Hans kallenavn er Noka.


== Klubber som trener ==
Velez Mostar (1984–1986)
Mehanica Metkovic (1986–1989)
Bad Schwarzenau (1989–1990)
SG Flensburg-Handewitt (1990–1993)
THW Kiel (1993–2008)Serdarušić ble kåret til årets trener i Tyskland i 1996, 1999, 2005, 2006 samt 2007.


== Titler som trener ==
Én i EHF Champions League (2007, tapende finalist i 2000 og 2008)
Elleve tyske mesterskap (1994, 1995, 1996, 1998, 1999, 2000, 2002, 2005, 2006, 2007 samt 2008)
Fem tyske cupgull (1998, 1999, 2000, 2007 samt 2008)
Tre seire i EHF-cupen (1998, 2002 samt 2004)
Fire seire i den europeiske supercupen (1995, 1998, 2005 samt 2007)
En seier i Champions Trophy (2007)


== Klubber som spiller ==
Velez Mostar (-1970)
Bosna Sarajevo (1970–1973)
Partizan Bjelovar (1973–1980)
THW Kiel (1980–1981)
Füchse Berlin (1981–1984)


== Referanser ==


== Eksterne lenker ==
(de) Zvonimir Serdarušić – Munzinger Sportsarchiv 
(en) Zvonimir Serdarušić – Olympedia 
(en) Zvonimir Serdarušić – Sports-Reference (OL-resultater – arkivert)
Hunjiang

Hunjiang kan være:

Baishan (som før 1994 het Hunjiang), byprefektur i provinsen Jilin i Folkerepublikken Kina
Hunjiang (Hunjiang), bydistriktet i ovennevnte byprefektur
Funing

Funing kan være:

Fylket Funing i byprefekturet Qinhuangdao i provinsen Hebei i Folkerepublikken Kina,
Fylket Funing i byprefekturet Yancheng i provinsen Jiangsu i Kina,
Fylket Funing i det autonome prefekturet Wenshan i provinsen Yunnan i Kina.
Funing (Qinhuangdao)

Funing (kinesisk: 抚宁县; pinyin: Fǔníng Xiàn) er et fylke i byprefekturet Qinhuangdao i provinsen Hebei i Folkerepublikken Kina. I 1999 hadde det et folketall på 512 422 innbyggere1999.


== Administrative enheter ==
Storkommuner:

Funing (抚宁镇), Liushouying (留守营镇), Yuguan (榆关镇), Niutouya (牛头崖镇), Shimenzhai (石门寨镇), Taiying (台营镇), Daxinzhai (大新寨镇), Zhucaoying (驻操营镇)Kommuner:

Chapeng (茶棚乡), Duzhuang (杜庄乡), Shenhe (深河乡)


== Samferdsel ==
Kinas riksvei 102 løper gjennom området. Den begynner i Beijing og fører gjennom provinsene Hebei, Liaoning, Jilin og Heilongjiang. Den er innom byene Qinhuangdao, Shenyang og Changchun underveis til Harbin.


== Referanser ==
Kjersti G. Andvig

Kjersti Gisvold Andvig (født 20. juni 1978) er en norsk kunstner. Hun er kunstner nasjonalt og internasjonalt.
Kjersti Andvig arbeider med flere ulike medier, fremfor alt skulptur og installasjon. Arbeidene har som regel et konseptuelt utgangspunkt og er resultat av en tankeprosess som gjerne pågår over flere år. Prosjektene blir ofte til i et tverrfaglig virkefelt og i samarbeid med andre profesjoner og forskningsmiljøer. Andvigs kunstnerskap fokuserer fremfor alt på populærkulturelle fenomener, maktstrukturer og vitenskap. Andvigs motivasjon er å utforske kunsten som en plattform for å undersøke nye sammenhenger innenfor disse feltene. I 2005 mottok hun Høstutstillingsprisen sammen med Lars Laumann.


== Arbeider ==


=== I Swear on the stone ===
I Swear on the stone er et pågående prosjekt (2010 -) som fokuserer på besjeling av livløse objekter med suraer om Den Svarte Steinen i Mekka som en viktig referanse. Koranens musikalitet tolkes av ulike musikalske instrumenter som sekkepipe og cello. Lydverkene er samarbeid med ulike musikere, og hver Sura, tittel, musiker, og instrument, er nøye satt sammen. Komposisjonene installeres i Andvigs steinskulpturer, hvor hun med hjelp av ubåt-teknologi, gjør selve steinen om til en høyttaler. Steinsort og form er stedsspesifikt. Arbeidene er lydskulpturer i stein og vises både i gallerirommet og i offentlig rom.


=== The Samí Peoples Flag in Neon ===
The Samí Peoples Flag in Neon (2016) er et arbeid i samarbeid med Lars Laumann for Statens hus i Vardø på oppdrag for KORO. Arbeidet viser det samiske flagget og ble opprinnelig laget til en større utstilling som ble vist i Karasjok, som het Casino Karasjok. Utstillingen utforsket ideen om å starte et samisk kasino etter modell fra gamblinghus av dette slaget i USA. Både utstillingen og neonflagget retter søkelyset mot samenes begrensede selvråderett.


=== Knit until Death ===
Knit until Death er et større prosjekt som har gått over flere år og inkluderer blant annet arbeidene No One Here is Innocent og Coup de Grâce! Arbeidene jobber med dødsdom i ulike kontekster og er alle strikkede installasjoner.


===== No one here is innocent =====
No one here is innocent(2008) er en 1:1 strikket kopi av en dødscelle. Arbeidet er i samarbeid med Carlton A.Turner som satt på death roll i 9 år. Dødscellen ble utstilt på Triangle Museum i Marseille. I forbindelse med arbeidet publiserte Andvig publikasjonen No one here is innocent.


== Referanser ==


== Eksterne lenker ==
Kjersti Andvigs nettsted
Fylkesvei 5381

Fylkesveg 5381 går mellom Ulvik bru og Ljono i Ulvik kommune. Veien er 3,4 km lang.
Frem til 2019 hadde veien betegnelsen fylkesvei 303 (Hordaland).


== Kommuner og knutepunkter ==

 Ulvik
572Fylkesvei 572 Ulvik bru
Endepunkt Ljono


== Referanser ==


== Eksterne lenker ==
Vegvesenets vegkart

(no) Statens vegvesen – trafikkmeldinger Fv5381
(no) Statens vegvesen – trafikkmeldinger
Guiyang (Chenzhou)

Den bedre kjente byen Guiyang er hovedstad i naboprovinsen Guizhou.Guiyang (kinesisk: 桂阳县; pinyin: Guìyáng Xiàn) er et fylke i byprefekturet Chenzhou i provinsen Hunan i Folkerepublikken Kina. I 1999 var folketallet på 768 470 innbyggere.


== Referanser ==


== Eksterne lenker ==
Offisielt nettsted 
(en) Guiyang County – kategori av bilder, video eller lyd på Commons
Lose Yourself

«Lose Yourself» er en sang fra den amerikanske rapperen Eminem som ble gitt ut i 2002.
Sangen er også med i filmen 8 Mile der Eminem har hovedrollen som B-Rabbit. Sangen vant Oscar for beste sang.
Dette er en av Eminem sin mest populære utgitte solo.


== Eksterne lenker ==
(en) Lose Yourself på Discogs 
(en) Lose Yourself på MusicBrainz 
(en) Lose Yourself på MusicBrainz
Radio 3 Norge

Radio 3 Norge er en amatørdrevet nettradiokanal som sender 24 timer i døgnet. Nettradioen startet med prøvesendinger den 10. august 2007, og hadde sin offisielle åpning den 1. januar 2008. Frem til 2012 var radiokanalens profil rendyrket som mainstream, men utover året ble etter hvert kanalen mer fokusert på såkalt EDM, altså elektronisk dancemusikk. I 2013 begynte dessuten kanalen med flere rendyrkede trance-programmer. Radiokanalen ble nedlagt 31. desember 2013 grunnet manglende midler til videre drift.


== Styret ==
Den 1. november 2009 ble det første styret utnevnt på til sammen fem personer, pluss en vara. Dette har blitt gjort hvert år siden da, noe som sikrer en demokratisk og god drift av stasjonen. Styret består i dag av en styreleder, en vara styreleder og to styremedlemmer.


== Referanser ==


== Eksterne lenker ==
Offisielt nettsted
NOU 2004: 1, Pensjonskommisjonen

NOU 2004:1 «Modernisert folketrygd. Bærekraftig pensjon for framtida.» er en norsk offentlig utredning (NOU) fra en kommisjon som ble oppnevnt ved kongelig resolusjon 30. mars 2001 og som avga sin innstilling til Finansdepartementet og Sosialdepartementet 13. januar 2004. Kommisjonen ble ledet av Sigbjørn Johnsen og ble referert til som «Pensjonskommisjonen».


== Medlemmer ==

Sigbjørn Johnsen leder
Eva Birkeland
Terje Johansen
Rigmor Kofoed-Larsen
Sverre Myrli
Hilde Olsen
Trond Reinertsen
Asbjørn Rødseth
Endre Skjørestad
Hill-Marta Solberg
Ketil Anton Stene
Henriette Westhrin
Inger-Marie Ytterhorn
Bjørn Halvorsen (Sekretariatsleder)
Tomas Berg
Arne Magnus Christensen
Hege G. Eliassen
Jan Kristensen
Frank Myhre
Anita M. SivertsenArent Skjæveland
Lars Wahl


== Se også ==
NOU 1998:10, Moland-utvalget


== Eksterne lenker ==
https://www.regjeringen.no/no/dokumenter/nou-2004-1/id383364/
Ruff Ryders Entertainment

Ruff Ryders Entertainment er et New York-basert plateselskap som spesialiserer seg i hiphop. Plateselskapet ble startet av Chivon Dean og brødrene Dee og Waah, Swizz Beatz' onkler. Ruff Ryders er også ett hip-hop kollektiv, de mest kjente medlemmene er Eve (rapper) og den nylig avdøde rapperen DMX.
Bloodline Records

Bloodline Records er et amerikansk plateselskap startet av Earl Simmons, også kjent som DMX, i 2000.


== Tilknyttede artister ==
DMX
Jinx
Janyce
BZR Royale


=== Tidligere artister ===
Yung Berg
Loose Cannon
Kashmir
Big Stan


== Eksterne lenker ==
Bloodline Records på MySpace
Ol’ Dirty Bastard

Russell Tyrone Jones (født 15. november 1968, død 13. november 2004
), bedre kjent som Ol' Dirty Bastard, var en amerikansk rapper. Han var et av de opprinnelige medlemmene i rapgruppen Wu Tang Clan. Han ble betegnet som en svært original person, frittalende og var kjent for utstrakt bruk av alkohol og andre rusmidler. Han døde av en blanding av kokain og opiatet tramadol i 2004.


== Referanser ==


== Eksterne lenker ==
(en) Ol' Dirty Bastard – kategori av bilder, video eller lyd på Commons 
(en) Ol' Dirty Bastard på Internet Movie Database 
(en) Ol' Dirty Bastard hos The Movie Database 
(en) Ol' Dirty Bastard på Apple Music 
(en) Ol' Dirty Bastard på Discogs 
(en) Ol' Dirty Bastard på Discogs 
(en) Ol' Dirty Bastard på MusicBrainz 
(en) Ol' Dirty Bastard på SoundCloud 
(en) Ol' Dirty Bastard på Spotify 
(en) Ol' Dirty Bastard på Songkick 
(en) Ol' Dirty Bastard på Last.fm 
(en) Ol' Dirty Bastard på AllMusic 
(en) Ol' Dirty Bastard på AllMusic
Bodog Music

Bodog Music er et plateselskap eid av Bodog Entertainment.


== Artister ==
Bif Naked
Bishop Brigante
Britt Black
Fall from Grace
Overkill
Nazanin Afshin-Jam
Neurosonic
The Vincent Black Shadow
DMX
Wu-Tang Clan
Dead Celebrity Status